Vo 3 Wuchenänd 2mol bis vor d`Huustür gfahre wärdä.. das muesch zerscht mol schaffä;). Aber i fang vorne aa.  Am Samschtig zmidag isch sone Atlantis-Meeting xi woni mit dr Stephie und dr Priska (eini woni letscht Frittig kenneglert ha) anegange bi. Mr si uf e Kroatin, Peruanerin, Thailänderin, gläb no e Polin und uf d`Annick vo Mauritius wo au mit öis im Norwegischkurs isch, troffe. Mr si eifach ine Kaffi ghockt, hei bitz gschnurt, aber es isch bitz strange xi... vorallem au die sogenannti "Hostess", dElvia, wo öis begleitet  het isch rächt schreg xi. Die meischte hei vorallem so änglisch chönne dasme se nid verstande het..  Oke, dPris, dSteph & ich si glii gange ...go shoppä. Bi nid so in Shoppingluune xi, und wie toll die Iichaufszentre au si, hanis eifach nid so würkli usghalte döt in.. ha trotzdäm es Schnäppli gmacht;)... Mr hei denn no churz dBritta troffe (woni sit em Lillestrøm-Usgang kenn) und si denn hei. Das heisst d`Steph isch mit zu mir hei cho, womer scho chli egoparty gmacht hei, öis parat gmacht hei etc,  und denn in usgang si. E Dütsche (Christian) wo d`Stephie vo StudiVZ "kennt" und wo sit paar joor do zOslo schafft, het is an dr Metrostation abgohlt und ind Stadt gfahre. Mit ihm heimr dr Oobe verbrocht. Zerscht in dr Karaokebar, denn inere andere Bar. Die isch ab 20gi xi und ich bi dank em Studenteuswiis vonere obermegaliebe Person iinecho (Tusen Takk Dama!!!). Nach öpe 20minute heimr gmerkt dases e Gay-Bar isch =), aber es isch voll die gmüetlich location xi und mr si denn chli döt bliibe, es het au nid  nume schwuuli gha. Nocher simer abr nomol ind Karaokebar zrugg.. S`schönschte isch aber uf dr Stross xi.. I has jo vom Summer scho kennt, hät aber nid dänkt das es im winter au so schön, oder sogar nochli schönner isch.. Es het e paar strossemusiker gha. Vorallem ein, e ängländer, mit däm heimr chli gschwätzt. Er läbt sit 3 Joor do zOslo und verdient si Läbensunterhalt mit Strossemusig und Uftritt mit siner Bänd... Däm heimer lang zuegloost.. und wos denn so am 3 Znacht odr so het afo schneie ..isch es  eifach perfekt xi!!! Und no perfekter, wo dr Christian (er isch übrigens ganz nätt xi, aber liicht schreg.. und halt e Schwoob;)) zerscht mi, und denn sogar d`Stephie (das isch zimmli witt) heigfahre het!  Dr Sunndig hani schloofend verbrocht ..ha mini Familie chuum xeh. E wunder, dasi znacht trotzdäm ha chöne schloofä;).    Alles Liebi! Ha det god!  katrin